### 11.    Beslutning om samarbejde med DN om odderprojekt på [adresse]

**Åbent**

Sagsnr.: 326-2007-67493       J.nr.: 01.05.09           Dokumentnr.:
326-2018-132167

**Sagstype**

Beslutning.

**Resume og sagens baggrund**

Der er arbejdet med at sikre odderen mod udryddelse over 30
år, men i modsætning til den jyske bestand er odderbestanden på [adresse] stadig
ikke kommet på fode. Danmarks Naturfredningsforening (DN) arbejder derfor med
et genudsætningsprojekt centreret omkring Kalundborg Kommune og opfordrer til
at kommunen indgår i et formelt samarbejde om dette. Projektet ville løbe over
flere år og være finansieret af fondsmidler, som DN søger.

**Indstillinger**

Chefen for Plan, Byg og Miljø indstiller, at

1. Der afholdes et
møde med DN med henblik på at kommunen indgår i en projektgruppe

2. Projektgruppens
arbejde omkring genudsætning af oddere på [adresse] afrapporteres løbende til
TMU.

**Behandling**

Teknik- og Miljøudvalget.

**Sagsfremstilling**

DN har gennemført et forsøgsprojekt, der skulle afdække
problemer og løsninger til disse i forbindelse med indfangning, håndtering og
genudsættelse af oddere. Forsøgsprojektet kulminerede i udsætning af tre oddere
fra den jyske bestand på en lokalitet i Kalundborg Kommune i juni 2015.
Projektet viste også en række udfordringer, der gør arbejdet mere kompliceret i
forhold til f.eks. DN’s udsætningsprojekt for egern på [adresse] og statens
udsætninger af bæver i [adresse] og [adresse].

Med erfaringerne fra forsøgsprojektet overvejer DN et
genudsætningsprojekt i stor skala og med så mange dyr (f.eks. 20-50 stk.), at
det reelt kan gøre en forskel for den sjællandske odderbestand.
[adresse] tre dyr er for få til at sikre bestanden, navnlig kan
problemer med indavl vise sig på langt sigt. Dette problem præger sandsynligvis
også de sidste dyr i den oprindelige, sjællandske bestand.

Odderen har været totalfredet siden 1967, men den høje
dødelighed pga. vejtrafik og drukning i fiskeruser drev i de efterfølgende tiår
odderen til randen af udryddelse. Bestanden var omkring 1980 nede på ca. 200
individer i [adresse]. Først i 1990’erne blev udviklingen vendt med
anlæggelse af faunapassager under vejbroer og lovgivning om stopriste i
fiskeruser. Odderen er rødlistet som sårbar (VU), men bestanden vokser nu i
[adresse] og er under spredning mod syd. Bestandsvurderingen fra 2004 om under
1000 kønsmodne hunner i landet er givetvis overgået i dag. Indenfor de senere
år er en håndfuld oddere fundet på [adresse], med andre ord bliver [adresse]
forceret, imens [adresse] formentlig er en barriere der kun vil kunne overskrides
på meget, meget langt sigt.

Selv om de samme bestemmelser om stopriste har været
gældende og de samme passager under vejbroer er blevet etableret som i [adresse],
har odderbestanden på [adresse] ikke vist tegn på bevægelse siden
totalfredningen i 1967. Kun spredte iagttagelser er gjort, men så sent som i
vinteren 2005/2006 viste en stor, mandskabskrævende eftersøgning at der stadig
var oddere på [adresse]. Odderen indgår derfor i udpegningsgrundlaget for
tre af fire Natura 2000-områder i Kalundborg Kommune, dækkende de store
åsystemer Bregninge Å, [adresse] og [adresse], [adresse] Vig og [adresse] inklusive.
[adresse] strækker sig ud af kommunen til Holbæk og Sorø, hvorfor forvaltningen
af dette Natura 2000-område er delt med disse kommuner.

De arter og naturtyper, der indgår i udpegningsgrundlaget
skal på langt sigt sikres ’gunstig bevaringsstatus’, altså en situation hvor
naturen og arterne trives og i princippet kan opretholde sig selv. I de
gældende, kommunale Natura 2000-handleplaner (2016-2021) er der bl.a. fastlagt
indsatser, der skal sikre odderens levesteder, herunder de nødvendige
faunapassager og uforstyrrede leveområder, hvor odderen kan lave en grav til
ynglen.

Det ligger udenfor kommunens midler og muligheder at
gennemføre et genudsætningsprojekt på egen hånd. De nævnte indsatser kan derfor
vise sig at være utilstrækkelige til at opnå gunstig bevaringsstatus, om
problemets kerne f.eks. er indavl i den sjællandske odderbestand.

Siden Kalundborg Kommune skal sikre udpegningsgrundlagene og
DN som del af deres virke arbejder med at fremme landets truede arter, ser DN
en stor, fælles interesse i at gennemføre et genudsætningsprojekt for odder på
[adresse]. Derfor har DN inviteret kommunen til at indgå i et formelt samarbejde
om dette.

Projektet vil forløbe over flere år indenfor en finansiering
med fondsmidler og fagligt være forankret hos danske eksperter på området,
ligesom diverse relevante statslige styrelser vil indgå.

**Økonomiske konsekvenser**

Der er ingen økonomiske konsekvenser: Et udsætningsprojekt,
hvor fonde bidrager med midler til det praktiske arbejde og logistik omkring
indfangning, dyrelægekontrol og genudsætning, vil ikke belaste kommunens
økonomi eller administration udover ordinær myndighedsbehandling i fornødent
omfang og planlægning og opfølgning i projektgruppen. Vedligeholdelse af
faunapassager mv. under vejbroer ligger indenfor den almindelige drift af
vandløb.

**Bilag**

|  |  |
| --- | --- |
| Brev af 2. febr. med invitation til Kalundborg Kommune som central medspiller i odderprojekt | 326-2018-132192 |